NaiveNeuron/SloPal huggingface dataset:
Žiak, Miroslav, poslanec NR SR (2021-06-16):
Ďakujem. Ja budem skutočne sa snažiť krátko. Najprv na pána poslanca Suju. Nazval ma, že som nejaký jednoduchší na špinavú robotu. A to je zaujímavé, keď to robí človek, ktorý robil fakt špinavú robotu pre iných ľudí, nebudeme rozvádzať, pravda, pán Suja, že koho ste trénoval a koho ste bol vojakom. Pán Kotleba, no, Trnka, áno, bohužiaľ, bola to chyba, spätne sa to už vyhodnotiť nedá, že teda vieme to vyhodnotiť spätne, že to bola chyba v tom čase. Bol to sused Kočnera, bola to malinká vec, ktorá sa dala vtedy prehliadnuť, ale nakoniec vzrástlo do veľkých problémov. To je tak, ako povedal Machiavelli, že keď je oheň malý, tak sa ľahko zahasí, ale je to aj s problémom, že keď je problém malý, tak sa ľahko hasí, ale ťažko ho rozpoznať. A keď sa rozhorí, tak už je neskoro. Takže, áno, Trnka bola pravicová chyba, bohužiaľ, vymklo sa to kontrole. Pán Saloň, no, bohužiaľ, mám o čom hovoriť, a to je, myslím si, že váš fuck-up, po anglicky povedané, že dvanásť rokov ste tu vládli a my tu máme o tomto, stále máme čo prirovnávať. Idete dehonestovať človeka, ktorý je čestný a pracovitý, a zo strany ľudí, ktorí zničili Slovensko, tak ja neviem, či vy ste žili v inej krajine, samozrejme, vám tento systém fungovania vyhovuje, veď vidím to teraz, na Slovensku nefunguje nič bez toho, aby ľudia sa neobracali na niekoho, kto im to pomôže vybaviť a to, takto to nemôže fungovať. Pán Kočiš, viete, oni, tá súčasná opozícia mimo vás, áno, aby sme chápali, SMER, HLAS bagatelizujú zločiny svoje a snažia sa kriminalizovať ľudí, ktorí sú čestní. To je typická práca tejto garnitúry, ktorá robí už dvanásť rokov. Bolo to aj, viď bojovali proti SDKÚ, čiže treba na to poukazovať, čo sú zač, bohužiaľ, zle sa to počúva, ale čo už. A, pán poslanec Mizík, ľudsky vás mám rád, samozrejme, len skúste vymyslieť na budúce nejaké iné prirovnanie ako autíčko a dve autíčka.
Janíková, Mária, poslankyňa NR SR (2020-03-20):
Sľubujem. (Potlesk.)
B. Bugár, podpredseda NR SR: (2005-11-08):
Budeme pokračovať. Teraz idú faktické poznámky, najprv pani poslankyňa Tóthová, potom páni poslanci Cuper, Cabaj, pani poslankyňa Bollová, pán poslanec Zubo, pani poslankyňa Angyalová a páni poslanci Madej a Šulaj. Pani poslankyňa Tóthová, nech sa páči.
Kollár, Boris, predseda NR SR (2021-12-03):
(Zaznievanie gongu.) Vážené pani poslankyne, vážení poslanci, pokračujeme v rokovaní. Prosím povereného overovateľa, aby oznámil výsledok hlasovania o návrhu na voľbu komisára pre deti (tlač 788). Nech sa páči, pán overovateľ, máte slovo.
Bugár, Béla, podpredseda NR SR (2011-09-14):
Pán poslanec Maďarič.
Kažimír, Peter, poslanec NR SR (2011-06-29):
Pán poslanec Brocka, ja vám ďakujem za vyvážený príspevok k tejto téme, až neočakávane vyvážený, ako od predstaviteľa koalície vzhľadom na to, čo predtým zaznelo z oboch strán, tá kanonáda na tú tému, tu proste prebehla výmena. Takže chcem poďakovať za tú vyváženosť a hlavne za ten moment, keď vlastne priznávate, že je úplne prirodzené, že ten systém sa musí vyvíjať ďalej a že tie zásahy jednotlivých exekutív ak do toho systému zasahujú, že je úplne prirodzené, že sa tie zmeny dejú, pretože máme tu aj iný pohľad od niektorých vašich kolegov, ktorí považujú akékoľvek zmeny za deformácie, ak nevyjdú teda z ich hláv. A na tomto základe si myslím, že môžeme ďalej komunikovať, lebo dobrú vieru, si myslím, nikto nemôže nikomu uprieť. A v tomto prípade aj v našom poslaneckom návrhu, ak nejdeme do minulosti a ak nechceme ani dve vlády dozadu, ani jednu vládu dozadu tieto veci spomínať, tak si myslím si, v návrhu, ktorý je na stole, teraz hovorím o našom poslaneckom, nenájdete tam nič takého, čo by malo tomu systému škodiť. Sú tam pretavené niektoré naše pohľady na to, ako ten systém by sa mal ďalej vyvíjať pri istej kontinuite a pri istej konzistencii tých prístupov a hlavne pri rešpektovaní vôle, vôle ľudí naozaj v turbulentných časoch. Ďakujem.
Kollár, Boris, predseda NR SR (2020-04-01):
Vážení poslanci, prosím!
Bugár, Béla, podpredseda NR SR (2018-03-13):
Prezentujme sa a hlasujme. (Hlasovanie.) Prítomných 123 poslancov, za 112, zdržali sa 2, 9 nehlasovali. Konštatujem, že návrh sme schválili. Teraz prosím pána poslanca Kvorku, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 39/2007 Z. z. o veterinárnej starostlivosti (tlač 866). Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov a ktorým sa menia a dopĺňajú niektoré zákony , tlač 866.)
Viskupič, Jozef, poslanec NR SR (2015-06-19):
Ďakujem, pán predsedajúci. Ja mám len takú stručnú poznámku, pretože teším sa, že sa prihlásiš do rozpravy, Janko, napriek možno viacerým zdvihnutým obočiam, že už toho bolo povedaného veľa. Ja som iba chcel, a tým pádom sa obmedzím iba na reakciu, pán poslanec Martvoň, na to, že ja som pri tom výpočte všetkého pochopil jednu zásadnú vec nastavenia ako keby mentálneho sveta, že vymenovať všetko, ako to nejde. Ja si myslím, že my sme tu nato, aby sme hľadali spôsoby, ako to ide. Vy máte mandát od voličov a ste súčasťou klubu, ktorý keď si povie, že niečo touto snemovňou pretlačí, tak to môže byť platné a následne účinné. Tuná pán poslanec Mičovský prišiel s argumentáciou, že máme tu vypuklý problém, ten problém netrvá ani rok, ani štyri roky, ani jedno volebné obdobie, trvá niekoľko, a vy ste s tým neurobili vôbec nič. A potom sa postaviť pred ten ambón, za ten kecpult a vymenovať, prečo všetko nejde a nájsť miliardu príčin, že neviete tým ľuďom reálne pomôcť, je podľa mňa skôr svedectvom o neschopnosti a hanbe, ako o tom, že teraz my tu ideme rozcupovať nejaký opozičný návrh. Normálny konštruktívny prístup by bol, že je tu profesor z environmentálneho prostredia, je tu človek, ktorý sa tej téme chce úprimne venovať, tak si sadnite a prídite s návrhom zákona, ako uľahčiť aj ľuďom v Hrboltovej, aj v iných život. A nie rozprávať, ako to nejde. To nikto od nás nečaká.
Kollár, Boris, predseda NR SR (2022-10-20):
Prosím, prezentujme sa a hlasujeme. (Hlasy v pléne.) (Hlasovanie.) Prítomných 133 poslancov, za 72, proti 6, zdržalo sa 55. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
B. Bugár, podpredseda NR SR: (2002-05-16):
Pani poslankyňa Aibeková, nech sa páči. M. Aibeková, poslankyňa: Ďakujem pekne. Ja sa plne stotožňujem s tými uzneseniami, ktoré navrhla pani poslankyňa, lebo boli prijaté v našom výbore, ale veľmi správne poukázala, aby boli prijaté ešte aj plénom, tak musia byť ako samostatné uznesenia. A chcem jej poďakovať, že spomenula Pavlovce, pretože to je skutočne taký výkričník v privatizácii obvodného zdravotného strediska. Tiež som sa tejto téme venovala, interpelovala som pána ministra zdravotníctva aj pani ministerku privatizácie, pretože tu došlo skutočne k bezprecedentnému riešeniu, keď sa obec zaujímala o toto zdravotné stredisko, ale dostal to jeden z pánov doktorov a okamžite, ako sa stal majiteľom, tak začal porušovať zákon a dokonca tam nechce pripustiť stomatológa, ktorý ošetruje nielen ľudí v tej obci, ale aj z okolitých obcí. Takže tí ľudia teraz musia cestovať do veľkej vzdialenosti, vlastne do okresného mesta, aby boli ošetrení. Pán minister vtedy sľúbil, a ja mám odložený list na moju interpeláciu, že bude túto situáciu riešiť, pretože naozaj ten pán doktor, ktorý to sprivatizoval, hrubo porušuje všetky zákony a je v možnosti ministerstva navrhnúť, aby táto privatizácia bola zrušená, pretože on prekračuje zákon a skutočne to sprivatizoval len a len s vecným bremenom. Takýto istý sľub mi dala pani ministerka Machová. Tí ľudia ozaj zo zúfalstva už organizovali aj petíciu, bolo to v médiách a nič sa nedeje. Takže aj ja sa pripájam k tejto otázke, ako to chcete, pán minister, vyriešiť, keď ste už nedodržali sľub, že budete odporúčať obec ako budúceho majiteľa. Ja viem, že o tom rozhodlo definitívne ministerstvo privatizácie, ale aj vy ste do toho mohli vstúpiť takýmto odporúčaním, pretože tento pán doktor, ktorý to dostal, by sa ani nemal nazývať doktorom, navyše keď dáva takéto vyhlášky, ako spomínala pani poslankyňa.
M. Dzurinda, predseda vlády SR: (2003-06-26):
Z. Martináková, podpredsedníčka NR SR: Ďakujem, pán premiér. Uplynul časový limit určený na odpovede predsedu vlády. Budeme pokračovať otázkami, ktoré páni poslanci položili členom vlády. Pán poslanec Róbert Madej sa obrátil na ministra pôdohospodárstva Zsolta Simona s otázkou: „Pán minister, prepustenie 3 000 zamestnancov a ich znovuzamestnanie v súkromnej sfére je prvým dôkazom privatizácie obslužných činností v podniku Lesy, š. p. Komu táto činnosť prinesie osobný prospech?“ Pána ministra Simona zastupuje pán minister Miklós. Nech sa páči.
D. Gabániová, poslankyňa: (2007-09-12):
Zisk v tomto prípade, ak ide o takéto subjekty, prosím vás, nemôžeme chápať ako zisk. Veď sú to len nespotrebované finančné prostriedky, ktorými tieto inštitúcie hospodária. Aký zisk? A teraz moja faktická poznámka. Pluralita poisťovní nie je ohrozená, ak súkromné poisťovne jednoducho musia fungovať ako všade vo svete a občan sa bude môcť pripoistiť, čiže poistiť sa ešte individuálne, ak na to bude mať, samozrejme, finančné prostriedky v súkromnej zdravotnej poisťovni. Poisťovne svojou ponukou budú musieť súperiť o priazeň občana, ako je to štandardné všade vo svete. Nechápem, ako môžu seriózni podnikatelia zniesť takéto elementy, akými sú terajšie súkromné poisťovne v našom podnikateľskom prostredí, prosím vás?
Paška, Pavol, predseda NR SR (2014-06-10):
Pekné predpoludnie. Vážené panie poslankyne, vážení páni poslanci, budeme hlasovať o prerokovaných bodoch. Ešte pani podpredsedníčka Zmajkovičová.
Vitteková, Anna, poslankyňa NR SR (2013-09-19):
Pán predseda, dovoľte mi, aby som podala pozmeňujúci návrh, a to podpredsedníčky parlamentu Renáty Zmajkovičovej a poslankyne Vittekovej k návrhu poslancov Národnej rady Slovenskej republiky Jany Laššákovej, Renáty Zmajkovičovej, Miroslava Číža, Stanislava Kubánka a Tibora Glendu na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (tlač 559). V čl. I sa za 2. bod vkladá 3. bod, ktorý znie: v § 96 sa za odsek 3 vkladá nový odsek 4, ktorý znie: „(4) Ak navrhovateľ vzal späť návrh zákona schváleného v programe schôdze Národnej rady (§ 95), nový návrh zákona v tej iste veci možno zaradiť do programu schôdze Národnej rady najskôr o šesť mesiacov odo dňa jeho vzatia späť, ak Národná rada na návrh predsedu Národnej rady nerozhodne bez rozpravy inak.“ Doterajší odsek 4 sa označuje ako odsek 5. Navrhuje sa, aby návrhy zákonov, ktoré boli zaradené do programu schôdze a navrhovateľ ich vzal späť, zaradili do programu schôdze až po šiestich mesiacoch odo dňa ich späťvzatia. Národná rada Slovenskej republiky však môže na návrh predsedu rozhodnúť, že takýto návrh zákona možno zaradiť do programu aj pred uplynutím tejto lehoty.
Valocký, Jozef, poslanec NR SR (2012-10-16):
Vážený pán predseda, v rozprave vystúpili traja poslanci, pán poslanec Novotný dal procedurálny návrh, aby sme nepokračovali v ďalšom prerokovaní uvedeného zákona. Prosím, dajte hlasovať.
Paška, Pavol, predseda NR SR (2014-10-29):
Pán poslanec Kuffa.
Valášek, Tomáš, poslanec NR SR (2021-10-22):
Ja viem presne, pán predsedajúci, takže...
Čekovský, Kristián, poslanec NR SR (2020-04-28):
Ďakujem. Pán Beluský, hovorili ste, že k obsahu, tak k obsahu. Hovoríte, že hnutie OĽANO sľubovalo prvky priamej demokracie a nič z toho v programovom vyhlásení vlády nie je. No nesrandujte, prvý raz za 30 rokov umožnilo hnutie OĽANO ľuďom, aby sa spolupodieľali na tvorbe programového vyhlásenia vlády ešte pred voľbami. Igor Matovič sľúbil, že všetko, čo si ľudia schvália tam, teda v tom hlasovaní Rozhodni to, tak následne bude aj v programovom vyhlásení. Nejdem čítať všetkých jedenásť bodov, ale pozrite sa, všetko tam aj je. Čiže toto je výrazný prvok priamej demokracie a ja verím, že do budúcna posunieme tento spôsob na ešte vyššiu úroveň. Ďakujem.
Ďuriš Nicholsonová, Lucia, podpredsedníčka NR SR (2018-03-23):
V rozprave teraz vystúpi pán poslanec Rajtár, nech sa páči.
Pellegrini Peter, predseda NR SR (2015-09-30):
No, ja vás počúvam.
Valášek, Tomáš, poslanec NR SR (2022-03-24):
Veľká vďaka, pán predsedajúci. Nepredstavujem novú tému. Mali sme ju pred sebou zhruba pred pol rokom a teší ma, že sa tak veľa z vás už vtedy zhodlo na jej podpore, hoci neprešla. Teší ma takisto podpora... (Prerušenie vystúpenia predsedajúcim.)
Hort, Milan, podpredseda NR SR (2011-07-11):
S faktickými poznámkami sa prihlásili pani poslankyňa Jana Laššáková, Monika Gibalová, Robert Kaliňák. Uzatváram možnosť prihlásiť sa s faktickou poznámkou. Slovo má pani poslankyňa Laššáková.
Viskupič, Jozef, poslanec NR SR (2016-09-20):
Ďakujem. Myslím, že si dostatočne pomenovala z môjho pohľadu dva základné parametre, prečo je to nezmyslom. Prvé je vysoká obslužnosť toho výberu. To znamená, že peniaze sa takpovediac strácajú na ceste a nejdú do obsahovej štruktúry RTVS a druhý parameter aj z pohľadu podnikateľa, ktorý zamestnáva 3, 5 až po 15, 25 zamestnancov, ktorý, je asi jednoznačné, že nevyužíva počas práce a pracovných povinností médium verejnej služby, je samostatná kategória nezmyselnosti platnosti tohoto zástrčkového zákona. Ambíciu rozumiem. Ak predkladateľ v roku 2008 chcel odniekiaľ vytiahnuť peniaze, no tak si spomenul, že ajhľa mám tu podnikateľov a vytiahol od nich určité množstvo peňazí. To, že sa to zdá verejnosti, nám ako nezmysel, máme pravdu. A posledná poznámka. Ak zacitujem, že: „uši majú, nepočujú, oči majú, nevidia“, tak aj spôsob reakcie, ktoré boli na teba, ja mám pocit, že sa tu bavia ako keby dva nezávislé svety. Lebo keď my povieme, že chceme na základe presného percenta voči HDP zaviesť financovanie média verejnej služby, pretože v súčasnom stave je tá účelová dotácia na dokrívanie cez zmluvu so štátom de facto politický nástroj ovládania média verejnej služby a niekto toto označuje za ambíciu spolitizovať telku, tak sa asi nikam nedopracujeme. Takže, dúfam že tie argumenty aj finančné, ktoré ... (Prerušenie vystúpenia časomerom.)
M. Číž, podpredseda NR SR: (2008-10-30):
(Hlasovanie.) Prítomných 137 poslancov, za návrh 79 poslancov, zdržalo sa 58 poslancov. Návrh spravodajcu sme schválili. Pristúpime k tretiemu čítaniu . Otváram rozpravu v rámci tretieho čítania. Pýtam sa, kto sa hlási do rozpravy s návrhmi podľa § 85 rokovacieho poriadku. Nikto. Vyhlasujem rozpravu za skončenú. Máte slovo, pán spravodajca.
Glváč, Martin, podpredseda NR SR (2017-10-19):
Ďakujem. Chcem len pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Nech sa páči, ďalej vystúpi pán poslanec Klus.
Karas, Daniel, poslanec NR SR (2024-02-27):
Ďakujem pekne za slovo, vážený pán predseda. V rozprave vystúpili traja poslanci. Dajte, prosím, hlasovať o návrhu uznesenia tak, ako je uvedené v tlači 118.
Figeľ, Ján, podpredseda NR SR (2013-02-07):
Buďme kolegiálni, dámy a páni. Nech sa páči, pokračujte.
Karas, Daniel, poslanec NR SR (2024-02-13):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru, výboru pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie pre rozpočet. Zároveň odporúčam, aby výbor udelený návrh prerokoval do 30 dní a gestorský výbor do 32 dní od jeho prerokovania v prvom čítaní Národnej rady Slovenskej republiky. Prosím, dajte hlasovať.
Bugár, Béla, podpredseda NR SR (2017-03-23):
Možnože bol maďarský Žid, no neviem. (Smiech v sále.) Ale, pani poslankyňa, prepáčte, vy ste mali reagovať na pána kolegu Mazureka, nie na mňa. Nemôžte sa, nemôžte sa ma ani pýtať, lebo ja som nevystupoval. Ale nakoľko ste ma oslovili, tak vám poviem. Ak vy považujete za útok, že sa odvolám na Ústavu Slovenskej republiky, ste na tom veľmi biedne. Prepáčte, ja si ctím Ústavu Slovenskej republiky a tam máte pomenovanie rómska menšina. Pán poslanec Poliačik, nech sa páči, máte slovo.
Hrnčiar, Andrej, podpredseda NR SR (2017-04-05):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni Soni Gaborčákovej.
Bugár, Béla, podpredseda NR SR (2016-10-27):
Ďakujem, pán predseda vlády. Čas práve uplynul, presne ste to dodržali, ďakujem aj za to. A teraz budeme pokračovať odpoveďami členov vlády na otázky poslancov podľa vyžrebovaného poradia. (Reakcia z pléna.)
V. Veteška, podpredseda NR SR: (2003-04-09):
Teraz otváram všeobecnú rozpravu k predloženému návrhu vládneho zákona. Konštatujem, že písomne sa do rozpravy nikto neprihlásil. Pýtam sa, chce sa ústne prihlásiť do rozpravy? Nie. Považujem rozpravu za ukončenú. Chce niekto vystúpiť? Nechce vystúpiť ani predkladateľ, ani spoločný spravodajca? Ďakujem. Predkladám návrh, aby sme aj o tomto zákone hlasovali o 11.30 hodine a pýtam sa, či je na to všeobecný súhlas. Ďakujem, budeme pokračovať. Nasleduje prvé čítanie o vládnom návrhu zákona o podmienkach uvedenia biocídnych výrobkov na trh a o zmene a doplnení niektorých zákonov. Vládny návrh zákona ste dostali ako tlač č. 170. Návrh na jeho pridelenie na prerokovanie výborom máte v rozhodnutí č. 165. Prosím podpredsedu vlády a ministra financií Slovenskej republiky pána Ivana Mikloša, aby predmetný návrh vládneho návrhu zákona uviedol. Máte slovo, pán podpredseda vlády.
Hlina, Alojz, poslanec NR SR (2014-09-17):
... ani v jednej miestnosti, ani v druhej miestnosti, nikde.
Hort, Milan, podpredseda NR SR (2011-09-13):
Poprosím ctených kolegov, skúste rešpektovať to, že keď niekto rozpráva, tak môžte reagovať vo faktických, a keď sa do nej neprihlásite, tak potom dodržujme elementárnu kultúru. Ďakujem pekne. Ďalej sa do rozpravy prihlásil pán minister Galko v súlade s § 28, nech sa páči.
Ďuriš Nicholsonová, Lucia, podpredsedníčka NR SR (2016-11-23):
V zmysle rokovacieho poriadku požiadal o slovo pán navrhovateľ. Pán minister, nech sa páči, máte slovo.
Gál, Gábor, poslanec NR SR (2017-03-28):
Ďakujem za slovo. Pán poslanec, viete, že ja som veľkým odporcom skrátených legislatívnych konaní. Aj v tomto prípade som nebol rád, že to ide takýmto tempom, ale obráťme kartu. Keby že to nejde skráteným legislatívnym konaním, keď to pôjde nejakým poslaneckým návrhom, tak môžeme hlasovať o zrušení Mečiarových amnestií až niekedy v júli. Keď to pôjde na medzirezortné pripomienkové konanie, tak niekedy v septembri – októbri. Nám na rozdiel od vás ide o to, aby sme amnestie zrušili. Aj pre nás tento návrh je kompromis. My sme podporili predchádzajúcich osem takýchto návrhov. Sme schopní podporiť aj Budajov návrh ako klub, ako sme podporili všetky predchádzajúce, ale ešte raz, nám ide o to, aby sme Mečiarove amnestie zrušili. Keď ich vieme zrušiť len týmto spôsobom, tak ideme na tento spôsob. A nejde nám o to, aby sme túto tému živili donekonečna, lebo to je dobrá téma. Je tu šanca, aby sme ich zrušili, tak pome na to. Čo sa týka milostí, máte pravdu. A ešte väčší problém je, že my ani nevieme, lebo sa to neeviduje, koľko milostí bolo udelených v tej kauze. Nevieme. Bavilo sa o troch, piatich. Teraz už, už naposledy sa hovorilo o jedenástich, čiže nevieme. Keď neprejde tento návrh, povedať si, že si neviete si predstaviť, aby toto išlo, keď nepôjde tento návrh, tak pôjde ten Budajov. Zas to získa nejakých 70 – 80 hlasov a budeme kde? Mečiarove amnestie nebudú zrušené a asi v tomto volebnom období zrušené ani potom nebudú. Čo... (Vystúpenie prerušené časomerom.)
Zmajkovičová, Renáta, podpredsedníčka NR SR (2014-03-27):
Pán minister, nech sa páči.
Kollár, Boris, predseda NR SR (2022-11-10):
Pýtam sa, vážené pani poslankyne, vážení páni poslanci, či každý poslanec využil svoje právo hlasovať. Páni poslanci, využili ste každý svoje právo? (Súhlasná reakcia z pléna.) Ak áno, vyhlasujem hlasovanie za skončené. Prosím overovateľov, aby sa ujali svojej funkcie. Vyhlasujem teraz prestávku. (Prestávka. Spracúvanie výsledkov tajného a verejného hlasovania.)
Sólymos, László, minister životného prostredia SR (2017-03-23):
Ďakujem pekne. Vážený pán predsedajúci, vážené pani poslankyne, vážení páni poslanci, zmyslom predloženého vládneho návrhu zákona je zabezpečenie transpozície smernice Európskeho parlamentu a Rady 2015/720 z 29. apríla 2015, ktorou sa mení smernica 94/62, pokiaľ ide o zníženie spotreby ľahkých plastových tašiek. Ľahké plastové tašky sú veľkým problémom aj na Slovensku. Spravidla slúžia na jedno použitie a obratom sa z nich stáva odpad. Treba podčiarknuť odpad, ktorý často končí na skládkach a príroda s ním zápasí desaťročia. Ide o vážnu tému, nakoľko zastúpenie ľahké plastové tašky v životnom prostredí stúpa. Vládnym návrhom zákona zavádzame opatrenie na trvalé zníženie spotreby ľahkých plastových tašiek, teda aby už nebolo možné poskytovať ich zdarma k nákupu a zároveň aby spotrebiteľ mal možnosť vybrať si alternatívu, či už ekologickejšiu tašku, alebo tašku určenú na opakované použitie. Návrh zákona bol aj predmetom vnútrokomunitárneho pripomienkového konania, v rámci ktorého boli pripomienky uplatnené Európskou komisiou aj Komisii vysvetlené. Vážený pán predsedajúci Národnej rady, vážené pani poslankyne, vážení páni poslanci, verím, že predložený návrh zákona schválite. Ďakujem pekne.
A. Belousovová, podpredsedníčka NR SR: (2007-09-14):
Faktická poznámka, pani poslankyňa Nachtmannová.
Šefčík, Marek, poslanec NR SR (2020-12-08):
Ďakujem pekne za slovo. Mišo, ty si hovoril o prosociálnej politike za bývalej vlády, akí sú oni sociálni demokrati a tak, skritizoval si to a že my sme tu prišli robiť vlastne konkrétnu prorodinnú a sociálnu politiku, prosociálnu politiku. Tak ja by som jednu vec upresnil, lebo tak ako som hovoril, že po ovocí ich poznáte, tak je logické niekedy, teraz toto nebude znieť možno pekne, ale je logické niekedy, že sa opozičný návrh nepodporí tým, že sa koalícia zdrží. Ale v pléne máme z minulého volebného obdobia jedného človeka, ťažko, silno prosociálny človek, ktorý sa tu navážal do nášho ministra a označoval ho ako, neviem, antisociála a ten hlasoval v roku 2019 ako jediný z tých, čo sa tu nachádzajú v pléne, proti. Vieme si tipnúť, kto to bol? Napoviem vám, krstné meno má Erik. Druhé meno má podobné jak krstné, no, akože tiež krstné, Tomáš. (Smiech v sále.) Takže, takže toto sú prosociálni, vlastne sociálna demokracia v praxi, že on hlasoval proti tomuto zákonu. Ďakujem, tak to len tak na upresnenie.
Senko, Ján, poslanec NR SR (2015-07-01):
Len krátko sa vyjadrím. Myslím si, že rokoval aj príslušný gestorský výbor, na ktorom bolo možné predložiť takýto dosť obšírny pozmeňujúci návrh. Ale na druhej strane treba povedať, že na gestorskom výbore padol jeden návrh, ktorý rozširuje možnosť zriaďovateľstva a je obsiahnutý v pozmeňujúcom návrhu, v § 4 ods. 3. Takže keby si predkladatelia boli svojím spôsobom prečítali spoločnú správu a pozmeňujúce návrhy, ktoré boli prijaté, tak by možno boli našli priestor aj pre to, ako v nasledujúcom období postupovať pri zriadení týchto dotyčných možných organizácií, v rámci ktorých je to úplne možné, v rámci tohto paragrafového znenia. Nie je to bližšie špecifikované na konkrétne činnosti, ale zákon to umožňuje. Takže, nech sa páči, môžete zrejme podľa toho postupovať v prípade, že pozmeňujúce návrhy schválite.
Hrnčiar, Andrej, podpredseda NR SR (2019-12-05):
Pán poslanec Beblavý? Nie. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Do rozpravy sa prihlásil pán poslanec Mihál, nech sa páči.
Šimečka, Michal, podpredseda NR SR (2024-01-09):
Ďakujem pekne. Pani poslankyňa Kosová.
Grendel, Gábor, podpredseda NR SR (2022-03-17):
Pán poslanec Kočiš.
Halgašová, Jarmila, poslankyňa NR SR (2021-06-29):
Ďakujem pekne. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kovačócy, Marián, poslanec NR SR (2015-11-12):
Ďakujem za slovo, pán predseda. V rozprave nevystúpil žiadny pán poslanec. Preto, prosím, pán predseda, dajte hlasovať o návrhu uznesenia.
P. Hrušovský, predseda NR SR: (2005-09-27):
(Hlasovanie.) 126 prítomných, 33 za, 20 proti, 68 sa zdržalo, 5 nehlasovalo. Neschválili sme námietku. J. Drgonec, poslanec: Takže teraz prejdeme na pozmeňujúci návrh pána poslanca Cabaja, ktorý sa týka čl. 61 ods. 1 Ústavy Slovenskej republiky.
Szalay, Tomáš, poslanec NR SR (2024-01-23):
Ďakujem veľmi pekne za slovo, pán predsedajúci, a veľmi pekne ďakujem Ondrejovi Dostálovi za jeho príspevok, kde zhrnul dôvody, pre ktoré je absolútne neodôvodnené, aby sme tu mali skrátené legislatívne konanie k tomuto, k tomuto zákonu. A veľmi dobre, Ondrej, si aj spomenul všetkých tých stakeholderov, ktorí kritizujú takýto postup; teraz nehovoríme o tom obsahu, o tom obsahu zrejme budeme hovoriť až v druhom čítaní, ale v tomto prvom čítaní ten, ten proces. A povedal si doslova, že treba odmietnuť ten proces, lebo nie sú preň splnené legislatívne podmienky. O tom tu vlastne hovoríme už koľký(?), druhý, tretí týždeň a moje príspevky sú zvyčajne založené na tom, že si pozerám, čo povedal pán Boris Susko v minulom volebnom období, keď bol opozičným poslancom a týmto parlamentom prechádzali zákony cez skrátené legislatívne konanie aj v prípade, keď to naozaj nebolo potrebné a zneužívala sa na to pandémia. Takže príklad. Boris Susko 19. marca 2021. „Ďakujem pekne, pán predsedajúci, za slovo. Vážený pán predsedajúci, minister, kolegyne, kolegovia, keď si pozriete predkladaciu správu tohto návrhu na skrátené legislatívne konanie, tak opäť tam nenájdete konkrétne dôvody, ktoré by napĺňali zákonom stanovené podmienky na to, aby mohlo byť prijaté a schválené skrátené legislatívne konanie.“ Alebo 13. mája 2021: „Vážení kolegovia, ja si myslím, že toto je hrubé a úplne arogantné porušenie legislatívnych pravidiel a zákona o rokovacom poriadku Národnej rady Slovenskej republiky.“ Je tu ešte vtipný dodatok: „Chcem poďakovať strane SaS za to, že sa k tomu postavila tak, ako sa postavila.“ A my sa k tomu opäť postavíme tak, ako sme sa postavili vtedy, s takýmto skráteným legislatívnym konaním zásadne nesúhlasíme.
Kollár, Boris, predseda NR SR (2020-09-22):
Prosím, prezentujme sa a hlasujme. (Hlasovanie.) Prítomných 142 poslancov, za 127, proti žiadny, zdržali sa 14, nehlasoval 1. Konštatujem, že sme tento návrh schválili. Ďalej prosím povereného člena výboru pre kultúru a médiá poslanca Miroslava Kollára, aby uviedol hlasovanie o bode 42 schváleného programu, ktorým je prvé čítanie o návrhu poslancov Čekovského a Vetráka na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii (tlač 219). Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Kristiána Čekovského a Milana Vetráka na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov , tlač 219.)
Poliačik, Martin, poslanec NR SR (2018-05-10):
Ďakujem, kolegovia. Braňo, ďakujem, že si pripomenul vlastne šírku toho celého problému. Je to tak, že vlastne dnes máme v duálnom vzdelávaní 2 % stredoškolákov, a tá moja základná téza, ktorou som dnes začal, to znamená potreba, aby sa ľudia v odbornom vzdelávaní hlavne na tých najnižších stupňoch, teda v učilištiach, cítili plnohodnotnou súčasťou spoločnosti, tak tam, áno, ani len nelížeme okraj toho problému, tam to jednoznačne musíme riešiť úplne inak. A čo sa týka vlastne prispôsobovaniu svetu, to, čo si hovoril ty, Miro, žijeme v dobe, keď v zásade nikto z nás nevie, do akého sveta prídu deti o 10 rokov. Technológie a vývoj sa zrýchľujú a vyvíjajú exponenciálne, to znamená, že miera zmeny sveta, ktorú sme videli medzi rokmi 1900 a 2000 sa, v rovnakej miere sa svet zmenil za posledných osem rokov. A o ďalších šesť sa zmení znovu, ako predtým za sto. A súhlasím s tým, že musí tam byť nadstavba k tomu, že sa učia teóriu a pracujú v praxi, a tá nadstavba by mala byť ale intenzívna práca na schopnosti adaptovať sa na nové podmienky. Adaptabilita ako úplne nová kvalita, ktorá podľa mňa bude určujúca a nielen podľa mňa, podľa mnohých výskumov bude určujúca pre úspech v budúcom živote, by mala byť celkom určite súčasťou tej teoretickej prípravy aj praktickej prípravy aj na stredných školách.
Kišš, Štefan, poslanec NR SR (2024-09-11):
Ďakujem pekne. Pán poslanec Hajko, keď zoberiete človeka, zviažete mu ruky aj nohy a hodíte ho do vody a poviete mu, aby plával, tak asi nebude vedieť plávať, asi sa skôr utopí. To sa stalo so spomínanou Ódorovou vládou, ktorej teda predchádzajúci parlament, a my dvaja sme neboli jeho súčasťou, nedal dôveru, nedal jej mandát robiť akékoľvek legislatívne zmeny, preto, samozrejme, nemohla zostaviť rozpočet, ako by chcela. To je jeden aspekt toho zviazania rúk. A druhý, že tuná v tom predchádzajúcom parlamente jednak sa tu dialo eldorádo a väčšina z týchto ľudí na pravej strane tu bola, my dvaja a väčšina z nás na ľavej strane nie, tak jednak bola súčasťou tohto rozpočtového eldoráda tri mesiace pred voľbami a okrem iného sa nedokázala dohodnúť na aktualizácii tejto dlhovej brzdy, kvôli ktorej musela vláda pána Ódora naplniť tú legislatívnu povinnosť a predložiť teda formálne, zdôrazňujem, vyrovnaný rozpočet do parlamentu. Ale zároveň v tej dôvodovej správe hneď v prvej vete uviedla, že takýto rozpočet je nerealistický a pripravila teda tie lego kocky, ktorými sa dnes minister financií inšpiruje a, ako som vravel aj v rozprave, teda želám mu, aby čo najviac opatrení z lego kociek boli súčasťou toho konsolidačného balíčka. Ďakujem.
Laurenčík, Milan, podpredseda NR SR (2021-12-10):
Ale no, pán minister... (Povedané súbežne s rečníkom.)
Hrnčiar, Andrej, podpredseda NR SR (2019-02-07):
Pán poslanec má záujem o doplňujúcu otázku, nech sa páči.
Klus, Martin, podpredseda NR SR (2019-10-25):
Ďakujem. S reakciou na faktické poznámky pán poslanec Baláž.
Grausová, Natália, poslankyňa NR SR (2016-06-07):
Pán poslanec Galko hovorí o cti. Myslím, že mnohí koaliční a aj opoziční poslanci keby mali česť a trochu sebakritiky a svedomia, už by tu dávno v slovenskom parlamente nesedeli. Ďakujem. Nielen minister Kaliňák, ale množstvo poslancov. (Reakcie z pléna.)
Náhlik, Peter, poslanec NR SR (2019-10-17):
Ďakujem veľmi pekne. Vážený pán predsedajúci, vážené panie poslankyne, páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážený pán predsedajúci, ďakujem, skončil som, prosím, otvorte rozpravu.
Kollár, Boris, predseda NR SR (2022-11-11):
Ďalšou, teda na faktickú bude reagovať pán poslanec Urban. Nech sa páči.
Figeľ, Ján, podpredseda NR SR (2013-05-14):
Ďakujem pekne. Teraz slovo dávam Marošovi Kondrótovi, spoločnému spravodajcovi z výborov, aby informoval Národnú radu o výsledku a o návrhu gestorského výboru.
Kišš, Štefan, poslanec NR SR (2024-09-11):
Ďakujem pekne. Pán kolega Bartek, ja mám také motto v práci aj v živote, že sa vyjadrujem iba k niečomu, čomu rozumiem. Tak odporúčam, aby ste sa takýmto mottom riadili aj vy. Ďakujem.
Bugár, Béla, podpredseda NR SR (2011-02-04):
Ďalej. Pán Matovič, nebudete reagovať, nie? Ďakujem. Ďalej do rozpravy je prihlásený pán poslanec Dušan Muňko. Nech sa páči.
Kočiš, Eduard, poslanec NR SR (2021-05-10):
Ďakujem za slovo, pán podpredseda. Pán kolega Lehotský, obhajovanie ministerky spravodlivosti ako jednej úžasnej, skvelej, rovnej a čistej ženy, ktorá bojuje proti zlým politikom, nominantom bývalej vlády, a voči oligarchom, ktorí túto vládu obhajovali a finančne dotovali, je úplne schizo... schizoidné, úplne je to chorá predstava. Pretože práve pani ministerka Kolíková bola tejto vlády, bývalej vlády sama súčasťou ako štátna tajomníčka. Obhajoval ste tu naozaj totálne neobhájiteľné veci. Čo sa týka vašej strany, ktorú už naozaj môžme nazvať familiárne Bez ľudí, kde už dlho prebieha mocenský boj o čelné pozície, a vy tu vyskočíte jednoducho so škandálmi, ktoré mala bývalá vláda. Ale pozrime sa na škandály, ktoré mala strana ZA ĽUDÍ a zakladateľ otec Kiska. Pani Kolíková ho tromfla v tomto. Úplne ho tromfla. Tvrdíte, že SMER a HLAS sa bojí pani Kolíkovej, pretože ide tvrdo po mafii, po zlodejoch a po korupčníkoch. Ale, pán kolega, my tuná máme na Slovensku stále ešte trojdelenie moci. To znamená, že pani Kolíková nie je ani sudca, nie je ani prokurátor, nie je ani vyšetrovateľ. Ale správa sa tak, ako keby bola ministerkou arogancie až ministerkou vesmíru. Proste ona sama všetko. Aj obviní, aj zatvorí, pomaly že až neodsúdi. Takže, pán kolega, na záver už len asi toľko. Spomenul ste tu jedno úžasné slovné spojenie, a to rovný človek. Ja vám odporúčam, aj pani ministerke, si naštudovať, čo toto slovné spojenie znamená, pretože toto slovné spojenie sa môže hodiť na hocikoho, ale nie na pani Kolíkovú. Ďakujem pekne.
Laššáková, Jana, podpredsedníčka NR SR (2015-05-14):
Pán podpredseda, dáte krátku odpoveď? Nech sa páči.
B. Bugár, podpredseda NR SR: (2004-11-02):
Takže hlasujeme o tom, že Národná rada súhlasí s odpoveďou pána ministra Fronca na interpeláciu pani poslankyne Tóthovej . Nech sa páči, prezentujme sa a hlasujme. (Hlasovanie.) Prítomných 134 poslancov, za 71, proti 54, zdržalo sa 8, nehlasoval 1. Konštatujem, že toto uznesenie sme schválili. Takže budeme pokračovať ďalším bodom rokovania. Predtým procedurálny návrh – pán poslanec Cuper. Musíte najprv podať procedurálny návrh. J. Cuper, poslanec: Pán predsedajúci, protestujem proti tomu, aby ste uvádzali, že tento návrh bol schválený. Tento návrh schválený nebol, lebo na jeho schválenie bolo potrebných 76 hlasov. Ďakujem za...
Šimečka, Michal, podpredseda NR SR (2024-05-02):
Ďakujem pekne. Pán poslanec Vašečka, nech sa páči.
Marosz, Ján, poslanec NR SR (2018-02-14):
Ďakujem pekne. Bez toho, že by som mal čo hovoriť do zdravotníctva, ale len chcem tak ohodnotiť možno výstup aj pána Zelníka v tom zmysle, že veľa hovoríte o tom, že aké tu máme problémy, čo sú to za problémy. Ale treba povedať, že SNS už dva roky je vo vláde, a ako keby z tých, z toho prejavu je máločo tým smerom, že toto sa nám darí, takto sa nám darí prilákať tých mladých lekárov z Českej republiky napríklad a takéto a takéto pozitívne výsledky začíname v tých a tých oblastiach zaznamenávať, že, že stále len popisovať veci, ako, ako nefungujú, a klásť otázky, tak to, myslím, že je čas už, aby sme prešli aj do toho, že čo konkrétne robíme pre to, aby sme týchto lekárov z Českej republiky získali. Teraz práve som si otvoril štatistiku, ktorá hovorí o tom, že bežne na Západe pracuje v zdravotníctve a sociálnych službách 10 % populácie, u nás je to necelých 6 % a tento, toto číslo sa znižuje. Len v troch krajinách došlo k poklesu, pričom na Slovensku k najvýraznejšiemu. Toto si treba uvedomiť. A ďalšia informácia hovorí o tom, že sme jediná vyspelá krajina sveta, kde zomiera väčší počet, podiel ľudí na rakovinu, ako tomu bolo v roku ’90. Sme v tomto smere druhí najhorší. Takže treba naozaj sa preklopiť od toho, že takéto a takéto problémy máme. Treba možno menej snívať o čias socializmu, keď sme mohli regulovať tisícky lekárov, a zamerať sa na to, že, že v čom by sa nám mohlo dariť. A ja preto vám to hovorím, lebo ja verím, že vy ste schopný manažér, ja to vidím v Žiline na tej vašej poliklinike, kde chodím rád, ktorej sa darí. A ja verím, že tieto, tento dobrý, zdravý manažérsky prístup môžte presadiť aj na úrovni štátu. Ďakujem.
Vaľová, Jana, poslankyňa NR SR (2011-12-01):
Ďakujem veľmi pekne. No, ja som veľmi rada, že vlastne došlo k takémuto vysvetleniu. Lebo keď pán minister predtým vystúpil, tak stále rozprával o ochrane príjmu vlastne poberateľa sociálnej služby alebo sociálnej pomoci. A som veľmi rada, že to nedorozumenie sa teraz vysvetlilo, pretože naozaj, tu ide nie o ochranu príjmu klienta, ale o ochranu príjmu jeho rodinného príslušníka, ktorý bude musieť, a teda ja som za, aby doplatil za svojho rodiča, pretože treba doplatiť za svojich rodičov, ale, samozrejme, musí tam byť aj ten 1,3-násobok životného minima. Pretože potom skutočne v tej rodine, ktorá má 560 eur príjem, nastáva určité reťazenie, nejaký ten bludný kruh vlastne. Pretože tá dcéra, keď platí za svoju matku, za svojho otca, tak tá dcéra potom takisto musí si niekde požičať, pretože ten príjem tej rodine nestačí, tá rodina sa stále zadlžuje, zadlžuje a prenáša sa to na ďalšie generácie. Čiže skutočne sa potom dostanú niektoré rodiny do takej situácie, že nebudú schopní splácať nielen za svojho rodiča, ale nebudú schopní splácať ani to, z čoho vlastne má táto rodina vyžiť, a nebudú mať na základné potraviny a na základné lieky. Čiže tam by som videla možno práve riešenie, ktoré povedala pani poslankyňa Tomanová, a som veľmi rada, že v tejto veci, verím tomu, že pán minister to pochopí, lebo stále hovoril o ochrane klienta, takže verím, že v tejto veci by sme vedeli nájsť kompromis a že by sme ochránili skutočne tie nízkopríjmové rodiny, aby sa nezaťažovali úvermi, pôžičkami. A vlastne aj tak, napriek tomu, že by tieto úvery a pôžičky brali, aj napriek tomu by nemali štandard životný, tak ako to dosahujú iné rodiny. A myslím si, že takéto rodiny treba ochrániť. Ďakujem pekne.
Mizík, Stanislav, poslanec NR SR (2018-06-18):
Ďakujem za slovo a zároveň ďakujem Milanovi za jeho reč. Demografická krivka je determinovaná mnohými faktormi. Vymenoval si ich všetky, spôsob života, žiadne sociálne istoty a tak ďalej a tak ďalej. Ja by som tu zdôraznil akcent bezbrehého liberalizmu, konzumného spôsobu života a zrieknutia sa starých dobrých konzervatívnych hodnôt. Tu má veľký podiel aj téma, ktorú sme dnes preberali. Je to reklama propagujúca tie nuansy života, ktoré doviedli tzv. západné liberálne, tzv. demokracie do absolútneho marazmu. A tá reklama je systematická, keď je šikovnejší režisér, je silne podprahová. Samozrejme, veľký dôraz sa kladie na multi-kulti reklamy. A to je podľa mňa, ten najväčší akcent, nasledovanie toho západného liberalizmu a straty našich dobrých hodnôt. Tam je asi možno ten pes zakopaný najskôr. Ďakujem za slovo.
Ďuriš Nicholsonová, Lucia, podpredsedníčka NR SR (2018-09-20):
Ďakujem pekne. Otváram všeobecnú rozpravu. Písomne sa neprihlásil nikto, žiadnu prihlášku som nedostala. Otváram teraz možnosť prihlásiť sa do rozpravy k tomuto bodu ústne. Prihlásil sa pán spravodajca. Nech sa páči, máte slovo.
Hrušovský, Pavol, podpredseda NR SR (2011-07-01):
Na vystúpenie pánov poslancov chce reagovať pán predseda Paška. Nech sa páči, máte slovo.
Grendel, Gábor, podpredseda NR SR (2022-03-16):
Jedna faktická poznámka na vaše vystúpenie, pani poslankyňa. Pán poslanec Eduard Kočiš.
Danko, Andrej, podpredseda NR SR (2024-09-26):
Ďakujem pánovi ministrovi. Tá druhá otázka je obdobná, pán minister, ak by ste dovolil, obrátim sa na pani poslankyňu Mesterovú, keďže otázka je identická s pánom Hargašom, či chce dať doplňujúcu otázku. Nebude doplňujúca otázka. Tým pádom by som poďakoval pánovi ministrovi Rašimu a prejdeme k ďalšej otázke pána poslanca Hargaša k pánovi ministrovi Kamenickému: „Vláda predstavila konsolidačné opatrenia, ktoré znižujú príjem malým živnostníkom o stovky eur ročne. Ide o tých najzraniteľnejších s príjmom do 50-tisíc eur – neplatcov DPH. Ako chcete zabrániť, aby neupadli do chudoby, keď mnohým beriete aj mesačný príjem?"
P. Hrušovský, predseda NR SR: (2003-06-19):
Teraz poprosím pána predsedu zahraničného výboru, pána poslanca Figeľa, aby viedol spoločné rokovanie parlamentných výborov. Ešte predtým dávam slovo pani poslankyni Beňovej a pani poslankyni Tkáčovej. Nech sa páči, pani poslankyňa Beňová, predsedníčka integračného výboru. M. Beňová, poslankyňa: Ďakujem veľmi pekne, pán predseda. Chcela by som pozvať všetky kolegyne a kolegov, ktorí sú členmi Výboru Národnej rady pre európsku integráciu, aby sa hneď po skončení vystúpenia pána štátneho tajomníka Korčoka stretli na zasadnutí výboru v kinosále. Ďakujem veľmi pekne.
Hrnčiar, Andrej, podpredseda NR SR (2017-10-12):
Pani poslankyňa Pčolinská. Nie je v rokovacej sále. Takže pýtam sa, či sa chce prihlásiť niekto do rozpravy ústne. Končím možnosť nahlásenia sa do rozpravy. Do rozpravy sa neprihlásil nikto. Vyhlasujem všeobecnú rozpravu za skončenú. Chce zaujať stanovisko, pani ministerka?
Tóth, Vojtech, poslanec NR SR (2022-09-21):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Potocký, Milan, poslanec NR SR (2020-05-13):
Ďakujem za slovo, pán podpredseda. Takisto sa stotožňujem s názorom pani poslankyne Záborskej. Tiež nepodporím správu pani ombudsmanky, mám voči nej určité výhrady. Tiež sa mi nepáči, že sa tam príliš venujete diskusiám o dúhových rodinách, párom rovnakého pohlavia. Konštatujete, že ste sa zúčastnili dúhového pochodu, venujete sa transrodovým osobnostiam. Chýba mi tam z vašej strany ochrana života nenarodených detí a rodiny (reakcia z pléna), ale súvisí to s tým, súvisí to s tým. Takže plne podporujem to, čo povedala pani Záborská, a veľmi ma mrzí, že v tejto miestnosti ľudia, a to je jedno, či sú to kotlebovci, smeráci, OĽANO alebo ktokoľvek iný, že sa postaví za ochranu nenarodených detí a ich práv a že sa postaví za rodiny, sú títo ľudia posielaní do stredoveku. Ľudia, ktorí si vážia ľudský život. Je to naozaj úbohé. Takže, pani poslankyňa Záborská, plne s vami súhlasím a túto správu nepodporím. A nabudúce vám odporúčam, pani ombudsmanka, aby ste sa naozaj vo vašej správe venovali viac aj ochrane, právam tradičnej rodiny a ochrane života nenarodených detí, pretože aj vo vašej správe konštatujete, že pribúda nám počet prípadov – 1 300 za uplynulý rok – týrania a sexuálneho zneužívania a zanedbávania detí. Položte si otázku, prečo je tomu tak? Vy tu navrhujete zriadiť špeciálne výsluchové miestnosti pre pracovníkov sociálnej kurately, ale to tento problém nevyrieši. Ďakujem veľmi pekne. (Potlesk.)
Počiatek, Ján, poslanec NR SR (2010-09-09):
Ďakujem za slovo, pán predsedajúci. Vážené dámy, vážení páni, ja len veľmi krátko by som chcel vystúpiť k tomuto návrhu, a to len aby sme si všetci uvedomili, aby nám to bolo všetkým úplne jasné, aký je rozdiel medzi gréckou pôžičkou a týmto eurovalom alebo stabilizačným programom. Už veľa sa tu totiž povedalo k tejto téme v minulosti. A neviem, či si úplne každý uvedomuje, že v jednom scenári sú obidva tieto mechanizmy úplne identické. Hlavný problém s gréckou pôžičkou alebo pôžičkou Grécku bol ten, že Slovensko si na to musí požičať a požičia Grécku, v prípade, že by Grécko si splnilo svoju domácu úlohu a po nejakých rokoch vrátilo tie prostriedky, ktoré mu budú požičané, tak by Slovensko ešte na tom zarobilo. Problém nastáva v prípade, že by si Grécko nesplnilo svoju domácu úlohu, neupratalo svoje verejné financie a išlo do defaultu, ergo tá pôžička by zlyhala a tým pádom by Slovensko prišlo o tieto prostriedky. Čo bol teda hlavný argument proti gréckej pôžičke? Ako je to v eurovale? A teraz o zárukách, o ktorých sa tu bavíme v skrátenom legislatívnom konaní. Záruka neznamená, že si Slovensko nemusí priamo požičať nejaké finančné prostriedky a niekomu ich musí požičať, len vystaví záruku. Len ten trik je v tom slovíčku len. Opäť platí to isté. V prípade, že si daná krajina, ktorá bude čerpať prostriedky z tohto eurovalu, splní domácu úlohu, vráti tie prostriedky alebo nebude ich potrebovať využiť, tak je všetko v poriadku. Problém nastáva opäť v scenári, že si nesplní domácu úlohu. A tam sa dostávame do tej istej situácie čo v Grécku. Keď vystavíme záruku a krajina, ktorá čerpala z tohto eurovalu prostriedky, pôjde do defaultu, tak Slovensko bude musieť tieto prostriedky zaplatiť a príde o ne. Len aby nám to všetkým bolo jasné, že v tomto scenári, čiže v tom negatívnom scenári, sú obidva tieto mechanizmy identické, a euroval v prípade, že krajina zlyhá v splatení tých svojich záväzkov, sú úplne identické. Ďakujem za slovo.
Dubačová, Viera, poslankyňa NR SR (2016-10-26):
Ďakujem veľmi pekne. No, Slovenská národná strana opakovane tvrdí, že novelu chce sprísniť len preto, aby sa ňou zabránilo registrácii špekulatívnych cirkví. Predseda strany je súčasne predseda parlamentu. Andrej Danko však ešte začiatkom roka 2015 a taktiež v kampani pred voľbami 2016 tvrdil, že chce v budúcnosti podobnou novelou zabrániť registrácii islamu. Čiže je úplne jasné ako, o čo ide. Je tu zreteľne vidieť, že skutočným zámerom navrhovateľov je len obyčajný lacný politický marketing s podtónom vytvárania strachu – čo sa im zrejme aj evidentne darí – pred niečím, čo nemá v našej krajine opodstatnenie. Ďakujem.
Šeliga, Juraj, podpredseda NR SR (2020-04-29):
Dobre, poprosím pokoj. Pán poslanec Blcháč ako ďalší.
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 134 poslancov, za 21, proti 19, zdržalo sa 92, nehlasovali 2. Konštatujem, že sme návrh neschválili.
Bugár, Béla, podpredseda NR SR (2018-06-20):
Nech sa páči, prezentujme sa a hlasujme. (Hlasovanie.) Prítomných 143 poslancov, za 66, proti 8, zdržalo sa 69 poslancov. Návrh nebol schválený. Prosím vás ešte, pán poslanec Mihál, aby ste uviedli ďalšie hlasovanie o návrhu poslankyne Petrík na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku (tlač 969), ktorý prerokovávame v prvom čítaní. Nech sa páči. (Hlasovanie o návrhu poslankyne Národnej rady Slovenskej republiky Simony Petrík na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 969.)
Paška, Pavol, predseda NR SR (2012-09-13):
Pán poslanec Kuffa.
Hrnčiar, Andrej, podpredseda NR SR (2017-12-13):
Ďakujem. Poprosím spoločného spravodajcu z výboru pre financie a rozpočet poslanca Petra Náhlika, aby podal správu o výsledku prerokovania návrhu vo výboroch Národnej rady. A dovoľte mi, aby som zároveň na balkóne Národnej rady privítal žiakov zo základnej školy Diviacka Nová Ves. (Potlesk.)